Herman Hollerith
Herman Hollerith (29. helmikuuta 1860 Buffalo, New York, Yhdysvallat – 17. marraskuuta 1929 Washington D.C., Yhdysvallat) oli amerikkalainen tilastotieteilijä, joka kehitti reikäkorttikoneen suurten tietomäärien käsittelyyn ja perusti "Tabulating Machines Company" -nimisen yrityksen, joka oli nykyisen IBM:n edeltäjä. Hän opiskeli New Yorkin Columbian yliopistossa ensin kaivosinsinööriksi ja suoritti filosofian tohtorin tutkinnon vuonna 1890.
Paul Allen
Paul Gardner Allen (21. tammikuuta 1953 – 15. lokakuuta 2018 Seattle, Yhdysvallat) oli yhdysvaltalainen liikemies, sijoittaja ja hyväntekijä. Allen oli toinen Microsoftin perustajista yhdessä Bill Gatesin kanssa. Hän irtautui yhtiöstä jo 1983, mutta yhtiön osakkeiden ja jatkosijoitusten ansiosta hän oli varakas. Forbes-lehti arvioi hänet maailman 37. rikkaimmaksi ihmiseksi vuonna 2010. Hänen omaisuutensa arvo oli tuolloin noin 13,5 miljardia dollaria, joista viisi miljardia Microsoftin osakkeissa.